cyanic-selkie/wikianc huggingface dataset:
Ναρμπόν
Ιστορία
Τον 12ο αιώνα, η αυλή της Ερμενγκάρντ της Ναρμπόν (1134 -1192) ήταν ένα από τα πολιτιστικά κέντρα όπου αναπτύχθηκε η ποίηση και η μουσική των τροβαδούρων του Νότου.
Η Ναρμπόν χάνει το ποτάμι και το λιμάνι της
μικρογραφία|320x320εσ|Η παλιά πόλη Η Ναρμπόν έπεσε σε αργή παρακμή τον 14ο αιώνα, για διάφορους λόγους. Ένας λόγος ήταν η αλλαγή στην πορεία του ποταμού Ωντ, η οποία προκάλεσε προβλήματα στην πρόσβαση στη ναυσιπλοΐα. Ο ποταμός, γνωστός ως Atax στην αρχαιότητα, είχε πάντα δύο κύρια ρεύματα που χώριζαν κοντά στην κοινότητα Σαλέλ, βόρεια της Ναρμπόν. Το ένα ρεύμα έρεε νότια μέσω της Ναρμπόν και στη συνέχεια στη θάλασσα, ενώ το άλλο κατευθύνονταν ανατολικά προς τη λιμνοθάλασσα Βαντρ κοντά στις σημερινές εκβολές του ποταμού, στα ανατολικά της πόλης. Οι Ρωμαίοι είχαν βελτιώσει την πλοηγησιμότητα του ποταμού με την κατασκευή ενός φράγματος και καναλιών. Μια μεγάλη πλημμύρα το 1320 σάρωσε το φράγμα και πλημμύρισε την πεδιάδα, γεγονός που επέφερε μεταβολή της πορείας του ποταμού και η Ναρμπόν έχασε το λιμάνι και την ευημερία της.
Άλλες αιτίες της παρακμής της πόλης ήταν η λεηλασία από τις επιδρομές του Μαύρου Πρίγκιπα, που προκάλεσε πολλές καταστροφές. Η ανάπτυξη άλλων λιμένων ήταν επίσης ένας παράγοντας.
Το Κανάλ ντε λα Ρομπίν
αριστερά|μικρογραφία|320x320εσ|Το κανάλι του Μιντί και το κανάλι Ρομπίν μικρογραφία|320x320εσ|Το Κανάλ ντε λα Ρομπίν στη Ναρμπόν Μετά την εμπορική επιτυχία του Κανάλ του Μιντί το 1681, που συνέδεε τη Μεσόγειο με τον Ατλαντικό Ωκεανό, οι έμποροι της Ναρμπόν απαιτούσαν καλύτερη πρόσβαση σε αυτό για να σταματήσει η απομόνωση της πόλης, οπότε το 1686 κατασκευάστηκε από τον αρχιτέκτονα Βωμπάν το Κανάλ ντε λα Ρομπίν, ένα πλευρικό τμήμα του Κανάλ ντε Μιντί, που ακολουθούσε την παλιά, εγκαταλειμμένη κοίτη του Ωντ έως τη θάλασσα.[9] Έναν αιώνα αργότερα, όταν κατασκευάστηκε το Canal de Jonction, η Ναρμπόν είχε τελικά άμεση πρόσβαση στο Κανάλ του Μιντί. Το κανάλι Ρομπίν περνάει από το κέντρο της πόλης και από τη Γέφυρα των εμπόρων, η οποία είναι μια από τις λίγες γέφυρες στη Γαλλία, η οποία εξακολουθεί να έχει κτίσματα. Από εκεί διασχίζει την κοινότητα Μπαζ και το φυσικό πάρκο Ιλ Σαιντ-Λυσί πριν συναντήσει τη Μεσόγειο θάλασσα στο Πορ-λα-Νουβέλ.
Έτσι, παρά την πτώση της από τους ρωμαϊκούς χρόνους, η Ναρμπόν κατόρθωσε να διατηρήσει την ζωτική αλλά περιορισμένη σημασία της ως εμπορική διαδρομή, ιδιαίτερα στους πιο πρόσφατους αιώνες.
Οικονομία
μικρογραφία|Εργοστάσιο εμπλουτισμού ουρανίου Η γεωργία και η αμπελοκαλλιέργεια της γύρω περιοχής καθώς και το εμπόριο δημιούργησαν τη βάση για την ανάπτυξη της πόλης. Η Ναρμπόν είναι σημαντικό κέντρο εμπορίας οίνου. Βιομηχανικές μονάδες της είναι τα εργοστάσια εμπλουτισμού ουρανίου στο Μαλβεσί, εργοστάσια χημικών προϊόντων και μικρότερες βιομηχανικές επιχειρήσεις. Υπάρχουν εμπορικές και υπηρεσιακές επιχειρήσεις κάθε είδους.
Ο τουρισμός διαδραματίζει επίσης έναν σημαντικό ρόλο στην οικονομική ανάπτυξη της πόλης. Στα παράλια της Μεσογείου έχει αναπτυχθεί το θέρετρο Ναρμπόν-Πλαζ με τουριστικές εγκαταστάσεις.
Επίσης, η Ναρμπόν φιλοξενεί πάνω από 1.000 φοιτητές στα πανεπιστημιακά τμήματα, τμήμα Νομικής και Οικονομικών σπουδών, παράρτημα του Πανεπιστημίου του Περπινιάν.
Αξιοθέατα
μικρογραφία|320x320εσ|Η εσωτερική αυλή του καθεδρικού ναού μικρογραφία|320x320εσ|Η ρωμαϊκή κρύπτη εναλλ.=|αριστερά|μικρογραφία|320x320εσ|[[Παλάτι των Αρχιεπισκόπων της Ναρμπόν|Το παλάτι των Αρχιεπισκόπων]] Η Ναρμπόν ιδρύθηκε από τους Ρωμαίους το 118 π.Χ. και ήταν η δεύτερη παλαιότερη ρωμαϊκή αποικία στη Γαλατία μετά την Αιξ-αν-Προβάνς (122 π.Χ.). Το αστικό κέντρο της παρακολουθεί πολλούς αιώνες ιστορίας, αποτυπωμένης και στα κτίρια.
Βρίσκεται στο κέντρο του «Περιφερειακού Φυσικού Πάρκου της περιοχής Ναρμπόν στη Μεσόγειο» και διαθέτει επίσης πολλά φυσικά αξιοθέατα.Η πόλη περιβάλλεται από αμπελώνες (ειδικεύεται στο εμπόριο οίνου του νομού Ωντ και του Λανγκεντόκ). Κοντά στην ακτή μιας πολύ τουριστικής περιοχής, έχει μια παραλία πέντε χιλιομέτρων με λεπτή άμμο στη Ναρμπόν-Πλαζ.
Ως παλαιά ρωμαϊκή αποικία στη Γαλατία κέρδισε επάξια τον χαρακτηρισμό της «μεγαλύτερης κόρης της Ρώμης έξω από την Ιταλία».
Μερικά από τα αξιοθέατα της Ναρμπόν είναι:
Εξωτερικοί σύνδεσμοι
Κατηγορία:Πόλεις της Γαλλίας Κατηγορία:Οξιτανία Κατηγορία:Υπονομαρχίες της Γαλλίας
Ρόμπερτ βαν Γκούλικ
Ο Ρόμπερτ Χανς βαν Γκούλικ (Robert Hans van Gulik, προφορά στα ολλανδικά: Ρόμπερτ φαν Χούλικ), (9 Αυγούστου 1910 – 24 Σεπτεμβρίου 1967) ήταν Ολλανδός διπλωμάτης, σινολόγος και συγγραφέας, περισσότερο γνωστός για την αστυνομική σειρά βιβλίων με τις υποθέσεις του Δικαστή Τι.
Παιδικά χρόνια και σπουδές
Ο πατέρας του, Βίλεμ Γιακόμπους φαν Χούλικ, υπηρετούσε ως στρατιωτικός γιατρός του Ολλανδικού στρατού στην Ινδονησία (Ολλανδικές Ανατολικές Ινδίες, την εποχή εκείνη). Ο Ρόμπερτ βαν Γκούλικ γεννήθηκε στο Ζούτφε της Ολλανδίας, από την ηλικία των τριών ετών έζησε στην Μπατάβια (τη σημερινή Τζακάρτα), όπου εκτός από τη μητρική του γλώσσα και τα αγγλικά μιλούσε μαλαισιανά, ινδονησιακά και άρχισε να μαθαίνει Κινεζικά.
Το 1923 επέστρεψε στην Ολλανδία, ξεκίνησε τις γυμνασιακές σπουδές στην πόλη Ναϊμέχεν, άρχισε να μαθαίνει λατινικά, Αρχαία Ελληνικά και εκτός σχολείου μαθαίνει Ρώσικα και Σανσκριτικά. Από το 1929 σπούδασε στο Πανεπιστήμιο του Λέιντεν Αποικιακό Δίκαιο, Ινδονησιακό Πολιτισμό, Κινέζικη και Ιαπωνική λογοτεχνία. Αποφοίτησε το 1933 και συνέχισε μεταπτυχιακές σπουδές στο Πανεπιστήμιο της Ουτρέχτης, όπου μελέτησε εκτός από τα Σανσκριτικά και τη γλώσσα του Θιβέτ. Πήρε το πτυχίο του με άριστα το 1935 και προσελήφθη από το Ολλανδικό Υπουργείο Εξωτερικών.
Διπλωματική καριέρα
Κατά τη διάρκεια της τριαντάχρονης υπηρεσίας στο διπλωματικό σώμα τοποθετήθηκε σε διάφορες χώρες, κυρίως της Ανατολικής Ασίας, μάλιστα υιοθέτησε και την κινέζικη φωνητική εκδοχή του ονόματός του 高羅佩 (στο σύστημα Πινγίν KAO LO-P'EI) και με αυτό το όνομα είναι γνωστός στην Άπω Ανατολή. Η πρώτη του θέση ήταν Β' Γραμματέας στην Ολλανδική Πρεσβεία του Τόκιο. Θα εκμεταλλευτεί το χρόνο του για να τελειοποιήσει τα γιαπωνέζικα και τα κινέζικα, να μάθει κορεατικά και Χίντι.
Υπηρετούσε ακόμη στο Τόκιο το 1941 όταν η Ιαπωνία κήρυξε τον πόλεμο στην Ολλανδία και όπως και το υπόλοιπο διπλωματικό προσωπικό απομακρύνθηκε το 1942. Προσωρινά υπηρέτησε στην ανατολική Αφρική, στην Αίγυπτο και στο Νέο Δελχί. Από το 1943 εργάστηκε ως Α' γραμματέας της Ολλανδικής Αποστολής στην Τσονγκτσίνγκ προσωρινή πρωτεύουσα της εθνικιστικής κυβέρνησης του Τσιανγκ Κάι Σεκ. Κατά την παραμονή του στην Τσονγκτσίνγκ παντρεύτηκε την Shui Shifang (24/9/1919-3/11/2005), κόρη Κινέζου μανδαρίνου, από την οποία απέκτησε 3 γιους και μια κόρη.
Μετά το πέρας του πολέμου επέστρεψε στην Ολλανδία και ξεκίνησε να μαθαίνει ισπανικά, ελπίζοντας σε μια μετάθεση στη Νότια Αμερική όμως τοποθετήθηκε ως ακόλουθος της Ολλανδικής πρεσβείας στην Ουάσιγκτον. Το 1948 επέστρεψε στην Ιαπωνία, όπου έμεινε για 3 χρόνια. Συνέχισε την καριέρα του στο Νέο Δελχί (1951-1953), στη Βηρυτό (1956-1959) και το 1959 διορίστηκε πρεσβευτής στην Κουάλα Λουμπούρ (1959-1962). Το 1965 ονομάστηκε πρεσβευτής για την Ιαπωνία και την Κορέα, θέση που διατήρησε μέχρι το θάνατό του από καρκίνο στους πνεύμονες το 1967 στη Χάγη.
Οι υποθέσεις του Δικαστή Τι
Πολύ πριν διαδοθούν στο Δυτικό κόσμο τα αστυνομικά μυθιστορήματα, στην Κίνα λαϊκοί αοιδοί διηγούνταν ιστορίες μυστηρίου και εγκλημάτων που βασίζονταν σε υπαρκτά πρόσωπα όπως ο Δικαστής Τι, ο Νομάρχης Πάο (της Δυναστείας Μινγκ) και ο Άρχοντας Σι (της Δυναστείας Τσινγκ). Από την προφορική λαϊκή παράδοση, οι ιστορίες αυτές πέρασαν στο γραπτό λόγο και μετατράπηκαν σε αστυνομικά μυθιστορήματα με ήρωες κρατικούς αξιωματούχους που καταφέρνουν να διαλευκάνουν εγκληματικές πράξεις και να τιμωρούν τους ένοχους. Ένα από αυτά ήταν Οι εγκληματικές υποθέσεις του Δικαστή Τι (στα κινέζικα: 狄公案, στο σύστημα Πινγίν: dí gōng àn), αγνώστου συγγραφέα, του 18ου αιώνα, με κεντρικό ήρωα τον δικαστή Τι, της Δυναστείας Τανγκ.
Ο βαν Γκούλικ αγόρασε στο Τόκιο το 1940 αυτή την έκδοση και, καθώς η εποχή δεν προσφερόταν για τις έρευνες σινολογίας που συνήθιζε να κάνει, βάλθηκε να κάνει τη μετάφραση στα αγγλικά, την οποία τύπωσε και εξέδωσε σε 1200 αντίτυπα το 1949 με τον τίτλο Celebrated Cases of Judge Dee. Στη μετάφραση είχε επισυνάψει ένα δοκίμιο στο οποίο εξέφραζε την πεποίθησή του ότι αυτές οι παλιές κινέζικες ιστορίες μπορούν να προσαρμοστούν για το σύγχρονο αναγνωστικό κοινό. Αυτή του την ιδέα έκανε πράξη όταν την επόμενη χρονιά έγραψε το πρώτο του μυθιστόρημα με τίτλο The Chinese Maze Murders. Πιστεύοντας όμως ότι μεγαλύτερο ενδιαφέρον θα έδειχναν οι Ιάπωνες και Κινέζοι αναγνώστες, το έδωσε για μετάφραση στα γιαπωνέζικα σε έναν φίλο του και το 1951 το εξέδωσε. Με τα έσοδα από την επιτυχία του βιβλίου, προχώρησε στη μετάφρασή του στα κινέζικα, μετάφραση που εκδόθηκε το 1953 από ένα εκδοτικό οίκο της Σιγκαπούρης. Οι κριτικές ήταν καλές και έτσι προχώρησε στη συγγραφή άλλων 2 ιστοριών. Το 1957 βρήκε εκδότη για την αγγλική εκδοχή και από κει και ύστερα τα υπόλοιπα βιβλία γράφτηκαν και εκδόθηκαν πρώτα στα αγγλικά. Τώρα πια κυκλοφορούν μεταφρασμένα σε 38 χώρες.
Ο δικαστής Τι Γιεν-τγιέι είναι ντετέκτιβ, ανακριτής και δικαστής ταυτόχρονα. Χρησιμοποιεί μεθόδους ανάκρισης που πολλές φορές ξενίζουν τον Δυτικό αναγνώστη, όπως βαριά σωματικά βασανιστήρια. Βοηθοί του στην εξιχνίαση των εγκλημάτων είναι ο Αστυνόμος Χουνγκ και 3 ανανήψαντες κακοποιοί, οι Μα Γιουνγκ, Τσιάο Τάι και Τάο Γκαν. Σε όλα τα βιβλία ξεκινάει να ασχολείται με τρεις φαινομενικά άσχετες μεταξύ τους υποθέσεις αλλά που όταν εξιχνιαστούν φανερώνουν τη μεταξύ τους σύνδεση. Αυτό είναι ένα από τα χαρακτηριστικά των αυθεντικών κινέζικων αστυνομικών ιστοριών που διατήρησε ο βαν Γκούλικ. Ο πραγματικός Δικαστής Τι έζησε τον 7ο αιώνα και το κείμενο του 18ου αιώνα είναι γεμάτο αναχρονισμούς καθώς είναι εμπλουτισμένο με πολλά στοιχεία της Δυναστείας Μινγκ. Αυτούς τους αναχρονισμούς τους κράτησε και ο βαν Γκούλικ στα δικά του βιβλία.
Ο ήρωας του βαν Γκούλικ χαρακτηρίζεται από μανιώδη τήρηση των καθηκόντων και αυτό επιβάλει και στον περίγυρό του, φτάνει μάλιστα να ισχυριστεί ότι μόνο η μέγιστη φροντίδα στην εκτέλεση και των πιο ασήμαντων λεπτομερειών των γραφειοκρατικών διαδικασιών, όπως προβλέπονται από τους κανονισμούς, μπορεί να σώσει από την καταστροφή ολόκληρο το διοικητικό μηχανισμό της αυτοκρατορίας. Αυτό δεν σημαίνει ότι είναι ένας στυγνός γραφειοκράτης και μόνο. Είναι δεινός ξιφομάχος και παλαιστής. Είναι εξαιρετικά ευφυής και παρατηρητικός, ασπάζεται πλήρως τις ηθικές αρχές του κομφουκιανισμού, δεν βγάζει ποτέ πρόωρα συμπεράσματα, δεν είναι ισχυρογνώμονας, δεν κρίνει επιφανειακά. Και τέλος, σεβόμενος ο βαν Γκούλικ τις αυθεντικές αστυνομικές κινέζικες ιστορίες, άφηνε μια χαραμάδα για το ανεξήγητο και το υπερφυσικό. Στα βιβλία του συχνά σχολίαζε τις περιπέτειες του Δικαστή Τι με δικές του εικονογραφήσεις, εμπνευσμένες από ζωγραφιές της Δυναστείας Μινγκ.
Ο πραγματικός Δικαστής Τι γεννήθηκε το 630 στο Τάι-γιουάν της επαρχίας Σαν-σι και πέθανε το 700, σε ηλικία 70 ετών. Ο βαν Γκούλικ κράτησε τον τόπο και τις αληθινές χρονολογίες γέννησης και θανάτου του, επινόησε όμως όλα τα διάφορα στάδια της καριέρας του, από τον πρώτο διορισμό του σε επαρχιακή πόλη μέχρι την άνοδό του στο ύψιστο δικαστικό αξίωμα. Η σταδιοδρομία του, καθώς την παρακολουθούμε μέσα από τις έρευνές του, έχει ως εξής :
Η χρονολογική σειρά με την οποία γράφτηκαν τα βιβλία είναι η ακόλουθη:
Μεταφορές στη μικρή και μεγάλη οθόνη
Το 1969 γυρίστηκαν στην Αγγλία 6 τηλεοπτικά επεισόδια βασισμένα στις ιστορίες του Δικαστή Τι και το 1974 γυρίστηκε μια τηλεταινία στις Η.Π.Α. βασισμένη στο μυθιστόρημα The Haunted Monastery. Από το 2004 έως το 2010 γυρίστηκαν 4 τηλεταινίες με ήρωα τον Δικαστή Τι από την κινεζική τηλεόραση. Το 2010 γυρίστηκε στο Χονγκ Κονγκ μια ταινία με τίτλο Di Renjie: Tong tian di guo (αγγλικός τίτλος: Detective Dee: The Mystery of the Phantom Flame) και το 2013 ακολούθησε η ταινία Di Renjie: Shen du long wang (αγγλικός τίτλος: Young Detective Dee: Rise of the Sea Dragon). Και οι δυο ταινίες έχουν για πρωταγωνιστή τον Δικαστή Τι και εμπνέονται από τα βιβλία του βαν Γκούλικ, όμως δεν επικεντρώνονται τόσο στις δικαστικές έρευνες όσο στις σκηνές δράσης με άκρως θεαματική χορογραφία, όπως συνηθίζει το σινεμά του Χονγκ Κονγκ.
Ελληνικές μεταφράσεις του Δικαστή Τι
εκδόσεις Άγρα: εκδόσεις Θεμέλιο
Σημειώσεις
<references responsive="0" group="Σημ" />
Παραπομπές
Κατηγορία:Ολλανδοί συγγραφείς Κατηγορία:Ολλανδοί διπλωμάτες Κατηγορία:Σινολόγοι
Αλφόνσος της Γκαλιέρα (γιος Αλόνσο)
Ο Αλφόνσος (ισπ. Alfonso d'Orléans, γενν. 2 Ιανουαρίου 1968) από τον Οίκο των Βουρβόνων-Ορλεάνης είναι δούκας της Γκαλιέρα.
Βιογραφία
Γεννήθηκε στη Σάντα-Κρουζ ντε Τενερίφε των Καναρίων νήσων και είναι ο πρωτότοκος γιος του δον Αλόνσο και της δόνας Αιμιλίας Φερράρα-Πινατέλλι των πριγκίπων του Στρόνγκολι.
Ο πατέρας του Αλφόνσου, ο Αλόνσο ήταν ο πρωτότοκος γιος του Αλβάρο δούκα της Γκαλιέρα, που απεβίωσε το 1997. Επειδή ο Αλόνσο είχε αποβιώσει το 1975, ο Αλφόνσος διαδέχθηκε τον πάππο του το 1997 ως δούκας της Γκαλιέρα.
Οικογένεια
Το 1994 νυμφεύτηκε τη Βελγίδα Βερονίκ Γκεντέρ, κόρη του Ζαν-Μαρί Γκεντέρ και έχει τέκνο:
Το 2001 ο Αλφόνσος διαζεύχθηκε.
Αναφορές σε πηγές
Κατηγορία:Κανάριες νήσοι Κατηγορία:Οίκος της Ορλεάνης
Σωτήριος Ζάρκος
Ο Σωτήριος Ζάρκος ήταν αγωνιστής της Ελληνικής Επαναστάσεως του 1821.
Η καταγωγή του ήταν από την Ήπειρο. Έλαβε μέρος σε πολλές μάχες του Αγώνα του 1821. Πολέμησε κυρίως υπό τους Θ. Κολοκοτρώνη και τους Μαυρομιχαλαίους. Σκοτώθηκε στη μάχη της Βέργας τον Ιούνιο του 1826. Αδελφός του Σωτηρίου Ζάρκου ήταν ο Σταμάτιος Ζάρκος, επίσης αγωνιστής του 1821.
Πηγές
Κατηγορία:Αγωνιστές του 1821
Όττο Βάλαχ
μικρογραφία|Το μνήμα του Όττο Βάλαχ στο [[Γκέτινγκεν.]] Ο Όττο Βάλαχ (27 Μαρτίου 1847 – 26 Φεβρουαρίου 1931) ήταν Γερμανός χημικός και κάτοχος του βραβείου Νόμπελ Χημείας (1910) για το πρωτοποριακό έργο του για τις αλεικυκλικές ενώσεις.
Βιογραφία
Γεννήθηκε στην πόλη Κένιγκσμπεργκ (σήμερα Καλίνινγκραντ, Ρωσία) της τότε γερμανικής Πρωσίας και ήταν γιος δημοσίου υπαλλήλου. Ο πατέρας του καταγόταν από μια εβραϊκή οικογένεια που είχε προσηλυτιστεί στον Λουθηρανισμό. Πήγε γυμνάσιο στο Πότσνταμ, όπου έμαθε για τη λογοτεχνία και την ιστορία της τέχνης, δύο θέματα που τον ενδιέφεραν σε όλη του τη ζωή. Την περίοδο εκείνη διενεργούσε ιδιωτικά χημικά πειράματα στην κατοικία των γονιών του.
Το 1867 άρχισε να σπουδάζει χημεία στο Πανεπιστήμιο του Γκέτινγκεν, όπου εκείνη την εποχή ο Φρήντριχ Βέλερ ήταν επικεφαλής στην έδρα της οργανικής χημείας. Μετά από ένα εξάμηνο στο Πανεπιστήμιο του Βερολίνου με τον Άουγκουστ Βίλχελμ φον Χόφμαν, τελικά έλαβε το διδακτορικό του από το Πανεπιστήμιο του Γκέτινγκεν το 1869, και εργάστηκε ως καθηγητής στο Πανεπιστήμιο της Βόννης (1870–89) και στο Πανεπιστήμιο του Γκέτινγκεν (1889–1915). Πέθανε και θάφτηκε στο Γκέτινγκεν. Το 1912, του απονεμήθηκε το μετάλλιο Davy.
Πρωτοποριακή έρευνα
Κατά τη διάρκεια της εργασίας του με τον καθηγητή Άουγκουστ Κέκουλε στη Βόννη ξεκίνησε τη συστηματική ανάλυση των τερπενίων που ανευρίσκονται στα αιθέρια έλαια των φυτών.
Μέχρι τότε, λίγα τερπένια είχαν απομονωθεί σε καθαρή μορφή και οι πληροφορίες της χημικής δομής τους ήταν ασαφείς. Η σύγκριση των σημείων τήξης τους και η μέτρηση των μιγμάτων τους ήταν μία από τις μεθόδους για την επιβεβαίωση πανομοιότυπων ουσιών.
Με τη μέθοδο αυτή, τερπένια σε υγρή μορφή έπρεπε να μετατραπούν σε κρυσταλλικές ενώσεις. Με τη σταδιακή παραγωγοποίηση, ειδικά τις προσθήκες στο διπλό δεσμό που υπάρχει σε ορισμένα από τα τερπένια, πέτυχε τον στόχο της λήψης κρυσταλλικών ενώσεων.
Η διερεύνηση των αντιδράσεων αναδιάταξης των κυκλικών ακόρεστων τερπενίων κατέστησε δυνατή τη λήψη της δομής ενός άγνωστου τερπενίου ακολουθώντας την αναδιάταξη σε μια γνωστή δομή ενός τερπενίου. Με αυτές τις κύριες μεθόδους άνοιξε το δρόμο για συστηματική έρευνα για τα τερπένια.
Υπήρξε ο υπεύθυνος για την ονομασία του τερπενίου και πινενίου και επίσης για την εκπόνηση της πρώτης συστηματικής μελέτης του πινενίου.
Έγραψε ένα σημαντικό βιβλίο για τη χημεία των τερπενίων, "Terpene und Campher", το 1909.
Σήμερα το όνομά του έχει μείνει γνωστό για τα κάτωθι: τον κανόνα του Βάλαχ, την αποικοδόμηση του Βάλαχ, τη χημική αντίδραση Leuckart-Wallach και τη χημική αναδιάταξη του Βάλαχ.
Εξωτερικοί σύνδεσμοι
Κατηγορία:Γερμανοί νομπελίστες Κατηγορία:Βραβευμένοι με Νόμπελ Χημείας
Πιαστ Γκλιβίτσε
μικρογραφία|250x250εσ| [[Στάδιο Πιαστ ]] Η Γκλιβίτσκι Κλουμπ Σπορτόβι Πιαστ Γκλιβίτσε (πολωνικά: Gliwicki Klub Sportowy Piast Gliwice), γνωστή απλά ως Πιαστ Γκλιβίτσε (Piast Gliwice), είναι πολωνικός ποδοσφαιρικός σύλλογος με έδρα το Γκλιβίτσε. Την περίοδο 2018-19, ο σύλλογος κέρδισε το πρώτο του Πρωτάθλημα Πολωνίας.
Ιστορία
Ο σύλλογος ιδρύθηκε τον Ιούνιο του 1945 από τους Πολωνούς που αναγκάστηκαν να εγκαταλείψουν την πατρίδα τους στη σημερινή Δυτική Ουκρανία. Μετά τη συγχώνευση τριών συλλόγων του 1956, σχηματίστηκε η GKS Gliwice. Ο σύλλογος συνέχισε να παίζει τους αγώνες του στο ul. Robotniczej. Το 1964, τα δύο σωματεία συγχωνεύθηκαν. Το νέο όνομα της λέσχης ήταν «GKS Piast Gliwice». Η Πιαστ έπαιξε για 32 σεζόν στη Β' κατηγορία Πολωνίας(1 Λίγκα), προτού τελικά κερδίσει την άνοδο στην Εκστρακλάσα το 2008. Έχοντας αγωνιστεί δύο σεζόν στην κορυφαία κατηγορία, υποβιβάστηκε το 2010. Η Πιαστ έχει καταφέρει να φτάσει στον τελικό του Κυπέλλου Πολωνίας δύο φορές (1978, 1983), χάνοντας και στις δύο περιπτώσεις. Το όνομα του συλλόγου προέρχεται από τον οίκο των Πιαστ, ο οποίος βασίλευσε την Πολωνία από τις αρχές της ως ανεξάρτητο κράτος τον 10ο αιώνα, μέχρι το 1370. Η Πιαστ είναι η πρώτη ποδοσφαιρική ομάδα στην Πολωνία που κερδίζει την άνοδο από την 7η κατηγορία στην Εκστρακλάσα (την κορυφαία κατηγορίας της Πολωνίας) και αργότερα την πρόκριση σε ευρωπαϊκή διοργάνωση.
Οπαδοί
Η Πιαστ έχει φιλία με τους οπαδούς του λευκορωσικού συλλόγου ΜΠΑΤΕ Μπορίσοφ από το 2011. Η φιλία ξεκίνησε όταν οι οπαδοί της ΜΠΑΤΕ στο δρόμο τους προς έναν αγώνα του Τσάμπιονς Λιγκ στην Κοπεγχάγη, σταμάτησαν για έναν αγώνα της Πιαστ εναντίον της τοπικής αντιπάλου ΓΚΣ Κατοβίτσε. Ακολούθως, οι οπαδοί της Πιαστ πήγαν στο Άλκμααρ για να υποστηρίξουν τη ΜΠΑΤΕ εναντίον της ΑΖ Άλκμααρ. Μετά από άλλη μία επίσκεψη για έναν αγώνα Τσάμπιονς Λιγκ Λιγκ ενάντια στη Στουρμ Κρατς, η φιλία έγινε επίσημη και οι δύο ομάδες οπαδών επισκέπτονται τακτικά η μία την άλλη.
Ο μεγαλύτερος αντίπαλος της Πιαστ είναι η Γκούρνικ Ζάμπζε, με την οποία αγωνίζονται στο τοπικό ντέρμπι. Τα γήπεδα βρίσκονται λίγα χιλιόμετρα το ένα από το άλλο και η Γκούρνικ έχει σημαντική υποστήριξη στο Γκλιβίτσε. Άλλοι αντίπαλοι είναι οι τοπικές ομάδες Ρουχ Χόρζοφ, ΓΚΣ Κατοβίτσε και οι δύο σύλλογοι του Μπίτομ, η Σομπιέρκι Μπίτομ και η Πολόνια Μπίτομ.
Εξωτερικοί σύνδεσμοι
Κατηγορία:Ποδοσφαιρικές ομάδες Πολωνίας Κατηγορία:Ιδρύσεις ποδοσφαιρικών ομάδων το 1945 Κατηγορία:Αθλητικοί σύλλογοι Πολωνίας Κατηγορία:Πιαστ Γκλιβίτσε
Μαξ Ζακόμπ
Βιογραφικά στοιχεία
Ο Μαξ Ζακόμπ γεννήθηκε στις 12 Ιουλίου 1876 στο Καμπέρ της Βρετάνης, όπου πέρασε τα παιδικά του χρόνια. Το 1894 εγκαταστάθηκε στο Παρίσι και εγγράφηκε στην Αποικιακή σχολή, που προετοίμαζε στελέχη για την αποικιακή διοίκηση της Ινδοκίνας, και συγχρόνως στη νομική σχολή της Σορβόννης. Τον Δεκέμβριο του 1898 έδωσε επιτυχώς τις εξετάσεις του και έλαβε το πτυχίο νομικής, με ειδίκευση στο ναυτικό δίκαιο. Από εκείνη την εποχή εργάστηκε ως δημοσιογράφος και κριτικός τέχνης και καθιερώθηκε με το ψευδώνυμο Λεόν Νταβίντ. Ενδιαφερόμενος για την καλλιτεχνική σταδιοδρομία, άρχισε μαθήματα σχεδίου.
Έκανε μποέμ ζωή στη Μονμάρτρη, σύχναζε στα κέντρα της περιοχής, όπως στο Lapin Agile. Ήταν ένας από τους πρώτους φίλους του Πάμπλο Πικάσο στο Παρίσι, ο οποίος παρέμεινε δια βίου φίλος του (και απεικόνισε τον Ζακόμπ στο έργο του Τρεις Μουσικοί). Γνωρίστηκαν το καλοκαίρι του 1901 και ο Ζακόμπ βοήθησε τον Ισπανό καλλιτέχνη να μάθει γαλλικά. Αργότερα, συγκατοίκησαν με τον Πικάσο σε ένα δωμάτιο, σε απόλυτη ένδεια, κοιμόντουσαν με τη σειρά, ο ποιητής τη νύχτα, ο ζωγράφος την ημέρα. Για ένα χρονικό διάστημα έμειναν και οι δύο στο Μπατώ-Λαβουάρ. Ο Ζακόμπ τον σύστησε στον Γκυγιώμ Απολλιναίρ, ο οποίος με τη σειρά του σύστησε τον Πικάσο στον Ζωρζ Μπρακ. αριστερά|μικρογραφία|250x250εσ|[[Αμεντέο Μοντιλιάνι, Μαξ Ζακόμπ, Αντρέ Σαλμόν και Μανουέλ Ορτις ντε Ζαράτε. Φωτογραφία που τραβήχτηκε από τον Ζαν Κοκτώ στο Μονπαρνάς το 1916.]] Ο Ζακόμπ ήταν επίσης στενός φίλος με τον Ζαν Κοκτώ, τον Αντρέ Σαλμόν, τον Ζαν Υγκό, τον Κρίστοφερ Γουντ, τον Χουάν Γκρις και τον Αμεντέο Μοντιλιάνι, ο οποίος ζωγράφισε το πορτρέτο του το 1916. Επίσης, έγινε φίλος με τον καλλιτέχνη και αργότερα πολιτικό και μελλοντικό ηγέτη της Γαλλικής Αντίστασης Ζαν Μουλέν. Το όνομα Μαξ που χρησιμοποιούσε ο Μουλέν στην Αντίσταση θεωρείται ότι επιλέχθηκε προς τιμήν του Ζακόμπ.
Ο Ζακόμπ, ο οποίος ήταν Εβραίος, μετά από ένα όραμα με τον Χριστό που είχε το 1909 ασπάστηκε τον Καθολικισμό. Για δύο χρόνια, βυθίστηκε σε αυτό που θα έμενε το έργο της ζωής του, μια αποκρυφιστική εξήγηση του Ευαγγελίου, της Παλαιάς Διαθήκης και των Πατέρων της Εκκλησίας, που του έδωσε τα κλειδιά για τα οράματα που συνέχισαν να απορροφούν το μυαλό του.
Το 1921 αποχώρησε από τη λογοτεχνική και πνευματική ζωή και εγκαταστάθηκε έξω από το Παρίσι, στο Σαιν-Μπενουά-συρ-Λουάρ, στο νομό Λουαρέ. Επέστρεψε στο Παρίσι μετά από έξι χρόνια, το 1927, κατά τα οποία ταξίδεψε και στο εξωτερικό. Συνέχισε τη μποέμ ζωή αλλά ενδιάμεσα αποτραβιόταν στο Σαιν-Μπενουά όπου αφοσιώνονταν στην αυτοσυγκέντρωση και την προσευχή.
Το 1933 του απονεμήθηκε ο τίτλος του ιππότη της Λεγεώνας της Τιμής. Στη συνέχεια ασχολήθηκε επαγγελματικά με τη ζωγραφική έως τη σύλληψή του το 1944.
Θάνατος
Ενταφιάστηκε αρχικά στο Ιβρί μετά το τέλος του πολέμου, το 1949 τα λείψανά του μεταφέρθηκαν από φίλους του καλλιτέχνες Ζαν Κασού και Ρενέ Ισέ (που σμίλεψαν τον τάφο του ποιητή) στο νεκροταφείο στο Σαιν-Μπενουά-συρ-Λουάρ.
Έργο
Ο Μαξ Ζακόμπ εμφανίστηκε στη λογοτεχνία το 1904 με παιδικά διηγήματα: Ιστορία του βασιλιά Καμπούλ Α΄και του παραμάγειρα Γκωβαίν. Τα επόμενα έργα του, εικονογραφημένα από τον Πικάσο, Έργα ευτράπελα και αλληγορικά του αδελφού Ματορέλ, ο οποίος πέθανε στο μοναστήρι της Βαρκελώνης (1911), Η πολιορκία της Ιερουσαλήμ (1912) και Χωνί ζαριών (1917) προαναγγέλλουν τον σουρεαλισμό. Οι πρώτες ποιητικές συλλογές του Υπεράσπιση του Ταρτούφου (1919), Το κεντρικό εργαστήριο (1921) όπως και τα μυθιστορήματα και οι νουβέλες του Σινεματομά, αποσπάσματα από αναμνήσεις των άλλων (1920), Ο Βασιλιάς της Βοιωτίας (1920), Το σκοτεινό καμαράκι (1922) εκθέτουν τις φιλοσοφικές και θρησκευτικές του απόψεις. Με τα έργα του μετά το 1925 Κολασμένα οράματα, Οι μετανοητές με ροζ μαγιό, Το βάθος του νερού (1927) κ.ά. θεωρείται σημαντικός σύνδεσμος μεταξύ των συμβολιστών και των σουρεαλιστών.
Μετά τον θάνατό του εκδόθηκαν τα έργα του Συμβουλές σε έναν νέο ποιητή, Τελευταία ποιήματα σε στίχο και πρόζα, Ο Κρυσταλένιος άνθρωπος, Θρησκευτικοί στοχασμοί, που επικυρώνουν τη θέση του ως εξέχοντα συγγραφέα της γαλλικής λογοτεχνίας του 20ού αιώνα.
Οι πίνακες του παρουσιάζουν εικόνες από το Παρίσι και τη Βρετάνη, τη ζωή του θεάτρου, προσωπογραφίες και τοπία. Πολλοί εκτίθενται στο Μουσείο Καλών Τεχνών του Καμπέρ, Βρετάνη.
Ηρακλής Μπάτζιος
Ο '''Ηρακλής Γ. Μπάτζιος''' (1900 - 1968) ήταν Έλληνας δικηγόρος και πολιτικός. Υπήρξε βουλευτής Θεσσαλονίκης.
Σπουδές και οικογένεια
Γεννήθηκε το 1900, γιος του Γεωργίου Μπάτζιου. Σπούδασε νομικά και άσκησε τη δικηγορία στη Θεσσαλονίκη. Με την σύζυγό του, Ανδρομάχη, απέκτησαν μία κόρη, την Έλλη.
Πολιτική σταδιοδρομία
Εξελέγη και υπηρέτησε ως δημοτικός σύμβουλος Θεσσαλονίκης. Επίσης, εκλέχθηκε βουλευτής Θεσσαλονίκης το 1946 με τον Συνδυασμό Ηνωμένης Παρατάξεως Εθνικοφρόνων (Πατριωτική Ένωση) και έλαβε 9.156 ψήφους. Στις επόμενες εκλογές, το 1950 ήταν ξανά υποψήφιος, με το Κόμμα Γεωργίου Παπανδρέου, χωρίς να καταφέρει να εκλεγεί βουλευτής.
Συγγραφικό έργο
Ο Μπάτζιος ανέπτυξε και συγγραφικό έργο. Μερικά έργα του είναι: "Η συγκέντρωσις του σίτου πολιτική ευθύνη. Άρθρα - Αγορεύσεις κ.λ.π.", Θεσσαλονίκη, 1948 και "Εθνικαί ραδιοφωνικαί ομιλίαι" (Νοέμβριος 1948). Ήταν μέλος της Ηπειρωτικής Εστίας.
Θάνατος και κηδεία
Απεβίωσε σε ηλικία 68 ετών στις 4 Οκτωβρίου 1968 και κηδεύτηκε την επομένη από το ναό της του Θεού Σοφίας στη συμπρωτεύουσα.
Παραπομπές
Κατηγορία:Βουλευτές Θεσσαλονίκης Κατηγορία:Βουλευτές εκλεγμένοι με την Πατριωτική Ένωση
Η Μυστηριώδης Υπόθεση στο Στάιλς
Η Μυστηριώδης Υπόθεση στο Στάιλς είναι αστυνομικό μυθιστόρημα της Βρετανίδας συγγραφέως Άγκαθα Κρίστι. Γράφτηκε στα μέσα του Πρώτου Παγκοσμίου Πολέμου, το 1916, και δημοσιεύτηκε για πρώτη φορά στις Ηνωμένες Πολιτείες τον Οκτώβριο του 1920 και στο Ηνωμένο Βασίλειο στις 21 Ιανουαρίου 1921.
Το εν λόγω βιβλίο είναι το πρώτο δημοσιευμένο μυθιστόρημα τής Κρίστι. Παρουσίασε για πρώτη φορά τον Ηρακλή Πουαρό, τον επιθεωρητή Τζαπ και τον Άρθουρ Χέιστινγκς. Ο Πουαρό, ένας Βέλγος πρόσφυγας του Μεγάλου Πολέμου, εγκαθίσταται στην Αγγλία κοντά στο σπίτι της Έμιλι Ίνγκλεθορπ, η οποία τον βοηθά στη νέα του ζωή. Ο φίλος του Χέιστινγκς φτάνει ως φιλοξενούμενος στο σπίτι της. Όταν η κυρία Ίνγκλεθορπ δολοφονείται, ο Πουαρό χρησιμοποιεί τις ικανότητές του ως πρώην επιθεωρητής για να λύσει το μυστήριο.
Αυτό το πρώτο μυθιστόρημα μυστηρίου της Άγκαθα Κρίστι επικροτήθηκε από κριτικούς στο Ηνωμένο Βασίλειο και τις ΗΠΑ κατά την πρώτη κυκλοφορία. Μια ανάλυση το 1990 επιβράβευσε την πλοκή, καθώς θεώρησε το μυθιστόρημα από τα λίγα της Κρίστι που είναι καλά τοποθετημένα στο χρόνο και τον τόπο, αλλά και το ότι η πλοκή είναι έξυπνη.
Σύνθεση τού βιβλίου
Η Άγκαθα Κρίστι άρχισε να δουλεύει το μυθιστόρημα το 1916, γράφοντας το μεγαλύτερο μέρος του στο Ντάρτμουρ. Ο χαρακτήρας του Ηρακλή Πουαρό εμπνεύστηκε από την εμπειρία της ως νοσοκόμα, περιθάλποντας Βέλγους στρατιώτες κατά τον Πρώτο Παγκόσμιο Πόλεμο, αλλά και από Βέλγους πρόσφυγες που ζούσαν στο Τορκί.
Περίληψη υπόθεσης
Το πρωί της 18ης Ιουλίου, οι ένοικοι στην έπαυλη Στάιλς ανακαλύπτουν ότι η Έμιλι Ίνγκλεθορπ, η ηλικιωμένη ιδιοκτήτρια, πέθανε. Δηλητηριάστηκε με στρυχνίνη. Ο Άρθουρ Χέιστινγκς, ένας στρατιώτης από το Δυτικό Μέτωπο που μένει σε αυτό το εξοχικό αρχοντικό ως επισκέπτης για την αναρρωτική του άδεια, πετάγεται στο κοντινό χωριό τού Στάιλς, το Σεντ Μέρι για να ζητήσει βοήθεια από τον φίλο του Ηρακλή Πουαρό. Η Έμιλι ήταν μια πλούσια γυναίκα. Οι ένοικοι στο σπίτι της είναι οι εξής: ο σύζυγό της, Άλφρεντ Ίνγλεθορπ, ένας νεότερος άνδρας που παντρεύτηκε πρόσφατα, οι θετοί γιοι της (από τον προηγούμενο γάμο του πρώτου της συζύγου) Τζον και Λόρενς Κάβεντις, η σύζυγος του Τζον Μέρι Κάβεντις, η Σίνθια Μέρντοκ, κόρη ενός αποθανόντος φίλου της οικογένειας και η Έβελιν Χάουαρντ, φίλη τής Έμιλι.
Ο Πουαρό μαθαίνει ότι, σύμφωνα με τη διαθήκη της Έμιλι, ο Τζον κληρονομεί την περιουσία του αρχοντικού από αυτήν, σύμφωνα με τη διαθήκη του πατέρα του. Ωστόσο, τα χρήματα που αυτή κληρονόμησε θα διανέμονταν σύμφωνα με τη δική της διαθήκη, την οποία άλλαζε τουλάχιστον μία φορά το χρόνο. Η πιο πρόσφατη διαθήκη της ευνοεί τον Άλφρεντ, ο οποίος θα κληρονομήσει την περιουσία της. Την ημέρα της δολοφονίας, η Έμιλι μάλωνε με κάποιον, πιθανώς είτε με τον Άλφρεντ είτε με τον Τζον. Ήταν πολύ στεναχωρημένη μετά από αυτό και προφανώς συνέταξε μια νέα διαθήκη. Κανείς δεν μπορεί να βρει κανένα στοιχείο αυτής της νέας διαθήκης. Ο Άλφρεντ έφυγε από το αρχοντικό νωρίς εκείνο το βράδυ και έμεινε μια νύχτα στο χωριό. Εν τω μεταξύ, η Έμιλι έφαγε λίγο στο δείπνο και αποσύρθηκε νωρίς στο δωμάτιό της, παίρνοντας μαζί της την θήκη των εγγράφων της. Όταν βρέθηκε το πτώμα της, η θήκη είχε παραβιαστεί. Κανείς δεν μπορεί να εξηγήσει πώς και πότε της χορηγήθηκε το δηλητήριο.
Ο επιθεωρητής Τζαπ, ο ανακριτής, θεωρεί τον Άλφρεντ ως τον κύριο ύποπτο, καθώς κερδίζει τα περισσότερα από τον θάνατο της συζύγου του. Ο Πουαρό σημειώνει ότι η συμπεριφορά του Άλφρεντ είναι ύποπτη κατά τη διάρκεια της έρευνας. Ο Άλφρεντ αρνείται να παρουσιάσει άλλοθι, όπως και το ότι αγόρασε τη στρυχνίνη στο χωριό, παρά τα στοιχεία που αποδεικνύουν το αντίθετο. Αν και ο Τζαπ θέλει να τον συλλάβει, ο Πουαρό επεμβαίνει αποδεικνύοντας ότι δεν μπορούσε να αγοράσει το δηλητήριο, γιατί η υπογραφή για την αγορά δεν ταυτίζεται με τον γραφικό χαρακτήρα του. Οι υποψίες πέφτουν τώρα στον Τζον, ο επόμενος που θα κέρδιζε πολλά από τη διαθήκη της Έμιλι και χωρίς να έχει άλλοθι για τον φόνο. Ο Τζαπ τον συλλαμβάνει γρήγορα: η υπογραφή για το δηλητήριο ταυτίζεται με τον γραφικό του χαρακτήρα. Στο δωμάτιό του βρέθηκε ένα φιαλίδιο που περιείχε το δηλητήρι, ενώ μια γενειάδα και ένα ζευγάρι γυαλιών πανομοιότυπων με του Άλφρεντ εντοπίζονται μέσα στο αρχοντικό.
Ο Πουαρό σύντομα αθωώνει τον Τζον. Αποκαλύπτει ότι η δολοφονία διαπράχθηκε από τον Άλφρεντ Ίνκγλεθορπ, με τη βοήθεια της ξαδέλφης του, Έβελιν Χάουαρντ. Το ζευγάρι προσποιήθηκε ότι ήταν εχθροί αλλά στην πραγματικότητα είχαν ρομαντική σχέση. Πρόσθεσαν βρώμιο στο τακτικό απογευματινό φάρμακο της Έμιλι, καθιστώντας την τελική δόση θανατηφόρα. Στη συνέχεια, το ζευγάρι άφησε ψευδή στοιχεία που θα ενοχοποιούσαν τον Άλφρεντ, τα οποία ήξεραν ότι θα διαψευστούν στη δίκη του. Μόλις αθωονόταν, δεν θα μπορούσε να δικαστεί ξανά για το έγκλημα, ακόμα κι αν βρίσκονταν γνήσια στοιχεία εναντίον του, σύμφωνα με το νόμο του διπλού κινδύνου που ίσχυε στην Αγγλία. Το ζευγάρι πλαισίωσε τον Τζον ως μέρος του σχεδίου τους. Η Έβελιν πλαστογράφησε την υπογραφή του, ενώ από κοινού κατασκεύασαν στοιχεία εναντίον του.
Ο Πουαρό εξηγεί ότι εμπόδισε τον Τζαπ να συλλάβει τον Άλφρεντ επειδή είδε ότι ο Άλφρεντ ήθελε να συλληφθεί. Χάρη σε μια τυχαία παρατήρηση του Χέιστινγκς, ο Πουαρό βρίσκει ένα γράμμα στο δωμάτιο της Έμιλι που περιγράφει λεπτομερώς τις προθέσεις του Άλφρεντ για την Έμιλι. Η αγωνία της Έμιλι το απόγευμα της δολοφονίας ήταν επειδή αυτή βρήκε αυτό το γράμμα στο γραφείο του Άλφρεντ ενώ έψαχνε για γραμματόσημα. Η θήκη εγγράφων της Έμιλι παραβιάστηκε από τον Άλφρεντ όταν αυτός συνειδητοποίησε ότι η Έμιλι πήρε το γράμμα. Ο Άλφρεντ έκρυψε τότε το γράμμα αλλού στο δωμάτιο για να μην τον βρουν.
Βιβλιογραφικές Αναφορές
Κατηγορία:Μυθιστορήματα της Αγκάθα Κρίστι
Μάνουτσαρ Μαρκοϊσβίλι
Ο Μάνουτσαρ Μανού Μαρκοϊσβίλι ( მანუჩარ მარკოიშვილი, γεννήθηκε στις 17 Νοεμβρίου 1986) είναι πρώην επαγγελματίας Γεωργιανός καλαθοσφαιριστής.
Πρώιμη σταδιοδρομία
Ο Μαρκοισβίλι ως νεαρός καλαθοσφαιριστής ήταν πολύ ταλαντούχος και έγινε επαγγελματίας καλαθοσφαιριστής στη Γεωργία πριν αποφοιτήσει από το γυμνάσιο. Έπαιξε στην Μπάσκο Μπατούμι την περίοδο 2001–02. Στην Μπάσκο διακρίθηκε, παρότι ήταν ο νεότερος παίκτης της ομάδας.
Επαγγελματική πορεία
Ο Μαρκοϊσβίλι εντοπίστηκε και εντάχθηκε από τον ιταλικό σύλλογο Μπενετόν Τρεβίζο το 2002. Έπαιξε ακόμη και στην Ευρωλίγκα στη νεαρή ηλικία των 15 ετών, όντας ο νεότερος παίκτης που συμμετείχε τότε στη διοργάνωση. Το 2004, δόθηκε δανεικός στη Μίτελντοϊτσερ του Γερμανικού Πρωταθλήματος για τη χρονιά και μαζί τους κέρδισε το FIBA Europe Cup.
Το 2004, πήγε στη σλοβενική ομάδα Ολίμπια Λιουμπλιάνα. Μπήκε στο ντραφτ του ΝΒΑ το 2007, αλλά χωρίς επιτυχία. Το 2007 μεταγράφηκε στον σύλλογο του Ουκρανικού Πρωταθλήματος ΜΚ Κάιιβ. Από το 2009 έως το 2013, έπαιξε με την Παλακανέστρο Καντού του Ιταλικού Πρωταθλήματος. Στις 29 Ιανουαρίου 2013, ο Μαρκοϊσβίλι υπέγραψε με την τουρκική ομάδα Γαλατασαράι για το υπόλοιπο της περιόδου 2013–14.
Εθνική Γεωργίας
Ο Μαρκοϊσβίλι ήταν μέλος της εθνικής ομάδας καλαθοσφαίρισης της Γεωργίας. Με την εθνική ομάδα της Γεωργίας, έπαιξε στα Ευρωπαϊκά Πρωταθλήματα Καλαθοσφαίρισης του 2011, του 2013, του 2015 και του 2017. Λίγο μετά την απόσυρσή του, διορίστηκε στη θέση του βοηθού προπονητή στην της Γεωργίας.
Προσωπική ζωή
Ο πατέρας του, Νούγκζαρ Μαρκοϊσβίλι, είναι πρώην επαγγελματίας καλαθοσφαιριστής, ο οποίος σήμερα είναι προπονητής καλαθοσφαιριστής στο Κρατικό Πανεπιστήμιο της Τιφλίδας. Ο αδερφός του Μαρκοϊσβίλι, Γκιόργκι, είναι επίσης επαγγελματίας καλαθοσφαιριστής στη Γεωργία.
Εξωτερικοί σύνδεσμοι
Κατηγορία:Σμολ φόργουορντ Κατηγορία:Σούτινγκ γκαρντ Κατηγορία:Καλαθοσφαιριστές Εθνικής Γεωργίας Κατηγορία:Καλαθοσφαιριστές ΤΣΣΚΑ Μόσχας Κατηγορία:Καλαθοσφαιριστές Τρεβίζο Μπάσκετ Κατηγορία:Καλαθοσφαιριστές Παλακανέστρο Ρετζάνα Κατηγορία:Καλαθοσφαιριστές Παλλακανέστρο Καντού Κατηγορία:Καλαθοσφαιριστές Μιτελντόιτσερ Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές Ολύμπια Λιουμπλιάνας Κατηγορία:Καλαθοσφαιριστές Γαλατασαράι Κατηγορία:Καλαθοσφαιριστές Νταρουσάφακα Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές ρωσικών συλλόγων Κατηγορία:Καλαθοσφαιριστές γερμανικών συλλόγων Κατηγορία:Καλαθοσφαιριστές τουρκικών συλλόγων Κατηγορία:Καλαθοσφαιριστές ουκρανικών συλλόγων Κατηγορία:Καλαθοσφαιριστές Ευρωμπάσκετ 2011 Κατηγορία:Καλαθοσφαιριστές Ευρωμπάσκετ 2013 Κατηγορία:Καλαθοσφαιριστές Ευρωμπάσκετ 2015 Κατηγορία:Καλαθοσφαιριστές Ευρωμπάσκετ 2017
Νίκος Τσιακμάς
Ο Νίκος Τσιακμάς (γεν. 29 Οκτωβρίου 1999) είναι Έλληνας καλαθοσφαιριστής, που αγωνίζεται ως πόιντ γκαρντ για τον Π.Α.Ο.Κ.
Σταδιοδρομία σε συλλόγους
Ξεκίνησε το μπάσκετ σε ηλικία 5 ετών από τις ακαδημίες του Κολοσσού Ρόδου. Έπειτα επέστρεψε στο Βόλο και συμμετείχε στο πρόγραμμα των ακαδημιών της Νίκης Βόλου, προτού εγκατασταθεί μόνιμα στην Πάτρα το 2008.
Για 8 χρόνια ήταν στον Έσπερο Πατρών, στη συνέχεια αγωνίστηκε στην εφηβική ομάδα του Προμηθέα, ενώ τα τρία τελευταία χρόνια αγωνίστηκε στον Απόλλωνα Πατρών.
Είχε σημαντική συμβολή στην άνοδο της ιστορικής ομάδας της Πάτρας στην Α1 (με 8,8 πόντους, 2,5 ασσίστ και 37,3% στα τρίποντα τη σεζόν 2020-21).
Τη σεζόν 2022-2023 συμφώνησε να αγωνιστεί στην ομάδα του ΠΑΟΚ.
Ολοκλήρωσε τις σπουδές του ως φοιτητής στη Νομική Σχολή του Πανεπιστημίου Νεάπολης Πάφου και αναμένεται να ορκιστεί τον προσεχή Σεπτέμβριο.
Τίτλοι-Διακρίσεις
Απόλλων Πατρών
Παραπομπές
Κατηγορία:Έλληνες καλαθοσφαιριστές Κατηγορία:Καλαθοσφαιριστές ΠΑΟΚ
Έφυρος
Στην Αρχαία ελληνική μυθολογία ο Έφυρος ήταν γιος του Άμβρακα που έδωσε το όνομα του στην Αρχαία Αμβρακία. Ο Έφυρος ίδρυσε την Εφύρα Θεσπρωτίας, την αρχαιότερη προϊστορική Μυκηναϊκή πόλη της Ηπείρου, έδωσε το όνομα του και στην ίδια την Ήπειρο.
Πηγές
Κατηγορία:Πρόσωπα της ελληνικής μυθολογίας Κατηγορία:Επώνυμοι ήρωες της ελληνικής μυθολογίας
Εμβόλιο COVID-19 της Moderna
Είναι ένα εμβόλιο RNA που αποτελείται από τροποποιημένο νουκλεοσίδικο mRNA (modRNA) που κωδικοποιεί την πρωτεϊνική ακίδα του κορονοϊού SARS-CoV-2, και διατηρείται σε νανοσωματίδια λιπιδίων. Είναι ένα από τα δύο εμβόλια RNA που σχεδιάστηκαν και αναπτύχθηκαν το 2020 κατά του COVID-19, το άλλο είναι το εμβόλιο των Pfizer-BioNTech.
Στις 18 Δεκεμβρίου 2020, στο mRNA-1273 δόθηκε εξουσιοδότηση έκτακτης ανάγκης από την Υπηρεσία Τροφίμων και Φαρμάκων των Ηνωμένων Πολιτειών (FDA). Εγκρίθηκε για χρήση στον Καναδά στις 23 Δεκεμβρίου 2020, στην Ευρωπαϊκή Ένωση στις 6 Ιανουαρίου 2021 , και στο Ηνωμένο Βασίλειο στις 8 Ιανουαρίου 2021.
Ανάπτυξη και χρηματοδότηση
μικρογραφία|Λογότυπο της φαρμακευτικής εταιρίας Moderna. Τον Ιανουάριο του 2020, η Moderna, ανακοίνωσε ότι ξεκινάει την ανάπτυξη ενός εμβολίου RNA, το οποίο ονόμασε mRNA-1273 και είχε ως σκοπό να προκαλέσει ανοσία έναντι του κορονοϊού Sars-Cov-2. Οι επιστήμονες της Moderna, ήταν οι πρώτοι, οι οποίοι ξεκίνησαν δοκιμές σε ανθρώπους τον Μάρτιο του 2020, στο Σιάτλ. Η Αμερικανική Κυβέρνηση, τον Απρίλιο του 2020, προχώρησε σε χρηματοδότηση 483 εκατομμυρίων δολαρίων μέσω της Βιοϊατρικής Αρχής Προηγμένης Έρευνας και Ανάπτυξης, ώστε να υποστηρίξει την ανάπτυξη του εμβολίου της Moderna και ήταν η μεγαλύτερη χρηματοδότηση που είχε λάβει η εταιρία από την συγκεκριμένη αρχή τα τελευταία 7 χρόνια καθώς ήταν 4 φορές μεγαλύτερη από οποιαδήποτε άλλη χρηματοδότηση. Στις 27 Ιουλίου του 2020, η εταιρία ανακοινώνει ότι ξεκινάει κλινικές δοκιμές Φάσης ΙΙΙ του εμβολίου σε 30.000 στις Ηνωμένες Πολιτείες, ενώ ταυτόχρονα δημοσιεύει αποτελέσματα ότι το εμβόλιο προστατεύει τις μαϊμούδες από τον Sars-Cov-2. Τον Αύγουστο του ίδιου έτους, η αμερικανική κυβέρνηση προτίθεται να δώσει επιπλέον 1.5 δισεκατομμύρια δολάρια σε αντάλλαγμα 100 εκατομμυρίων δόσεων με την προϋπόθεση ότι το σκεύασμα που αναπτύσσεται θα εγκριθεί από τον Οργανισμό Τροφίμων και Φαρμάκων. Στις 18 Δεκεμβρίου 2020, ο οργανισμός εγκρίνει το εμβόλιο mRNA-1273 για επείγουσα χρήση, αφού είχε προηγηθεί η αίτηση της εταιρίας προς αδειοδότηση τις 30 Νοεμβρίου και η ανακοίνωση των αποτελεσμάτων των κλινικών δοκιμών στις 16 του ίδιου μήνα. Οι εμβολιασμοί με το mRNA-1273 ξεκινούν στις 21 Δεκεμβρίου του 2020.
Καθ' όλη την διάρκεια της ανάπτυξης η moderna σύναψε συμφωνίες με εταιρίες που θα την βοηθούσαν στην κατασκευή και διανομή του εμβολίου όπως η ελβετική κατασκευαστική εταιρία εμβολίων, η οποία μπορεί να διαθέσει 300 εκατομμύρια δόσεις ετησίως, την ισπανική φαρμακευτική Rovi, η οποία θα αναλάβει την κατασκευή του εμβολίου εκτός Ηνωμένων Πολιτειών Αμερικής , την φαρμακευτική Lonza για την παραγωγή εμβολίων στο Πορτσμουθ και Νιου Χαμσάηρ στις Ηνωμένες Πολιτείες, την φαρμακευτική CodenPharma και την φαρμακευτική Catalent, πολυεθνική κατασκευαστική εταιρία φαρμακευτικών σκευασμάτων με έδρα το Νιου Τζέρσι.
Φάση Ι/ΙΙ
μικρογραφία|Προετοιμασία δοσολογίας του εμβολίου mRNA-1273 στο Ναυτικό Νοσοκομείο Μπέμερτον Τον Μάρτιο του 2020, σε συνεργασία με το Εθνικό Ινστιτούτο Λοιμωδών Ασθενειών και Αλλεργιών, ξεκινούν στο Σιάτλ οι κλινικές δοκιμές της Φάσης Ι, του υποψήφιου εμβολίου mRNA-1273 σε υγιείς ενήλικες. Σε αυτό το στάδιο συμμετείχαν 45 υγιείς εθελοντές, ηλικίας 18 έως 55 ετών, οι οποίοι εγγράφηκαν στις δοκιμές και στις 16 Μαρτίου ο πρώτος εθελοντής έλαβε το υποψήφιο εμβόλιο. Η Φάση Ι, έχει ως σκοπό να μελετήσει διαφορετικά δοσολογικά σχήματα του υποψήφιου εμβολίου για να αξιολογήσει την ασφάλειά του και την ικανότητα να προκαλεί ικανή ανοσοαπόκριση στους συμμετέχοντες. Είναι ένα από τα πολλαπλά στάδια που χρειάζεται ένα φαρμακευτικό σκεύασμα για να εγκριθεί και να διατεθεί προς χορήγηση.
Οι 45 συμμετέχοντες θα χωριστούν σε 3 υποομάδες των 15, οι οποίες θα λάβουν δύο δόσεις των 25 μικρογραμμαρίων(mcg), 100mcg και 250mcg αντίστοιχα. Η αξιολόγηση της ασφάλειας ήταν συνεχείς και σε κάθε στάδιο δόσεων. Αρχικά αξιολογήθηκε η πρώτη φάση των 25mcg πριν προχωρήσουν στην χορήγηση των 100mcg, αντίστοιχα πριν χορηγηθεί η επαναληπτική δόση των 25 και 100mcg. Για να χορηγηθεί στην τρίτη ομάδα η πρώτη δόση των 250mcg, οι ερευνητές αξιολόγησαν την ασφάλεια του mRNA-1273, ύστερα από την χορήγηση των δύο δόσεων στις 2 πρώτες υποομάδες.
Οι εθελοντές για τον επόμενο χρόνο θα επιστρέφουν ώστε να τους αξιολογούν για πιθανές παρενέργειες των εμβολίων όπως πόνους στο σημείο της ένεσης, πυρετό ή άλλα ιατρικά ζητήματα. Επίσης θα παρέχουν δείγματα αίματος σε προκαθορισμένα χρονικά σημεία ώστε να αξιολογείται η ανοσοαπόκριση του εμβολίου.
Τα αποτελέσματα των δύο αρχικών Φάσεων, που δημοσιεύτηκαν στις 14 Ιουλίου 2020, έδειξαν ότι το ανοσοποιητικό ανταποκρινόταν ανάλογα με το δοσολογικό σχήμα που χορηγήθηκε και αυξανόταν γεωμετρικά ανάλογα με την ποσότητα της δόσης χορήγησης. Ύστερα από την χορήγηση της δεύτερης δόσης, η παραγωγή των αντισωμάτων ήταν πολλαπλάσια της αρχικής και ήταν ικανοποιητική για να αντιμετωπίσουν τον Sars-Cov-2.
Φάση ΙΙΙ
Τα κύρια ευρήματα που αναζήτησαν οι επιστήμονες ήταν η αποδοτικότητα του εμβολίου 14 ημέρες μετά από την δεύτερη δόση του MRNA-1273, η οποία θα διαρκέσει για δύο χρόνια, τον αριθμό των εθελοντών που παρουσίασαν παρενέργειες, έως δύο χρόνια, και αν κάποια από αυτές οδήγησε στην διακοπή της συμμετοχής του, τις παρενέργειες που εμφανίστηκαν τις πρώτες 7 ημέρες μετά την κάθε δόση.
Τα δευτερεύοντα ευρήματα που αναζητούν είναι οι σοβαρές λοιμώξεις που πιθανώς προκύψουν από τον Sars-Cov-2, 14 ημέρες ύστερα από την χορήγηση της δεύτερης δόσης έως το πέρας των δύο ετών, οποιαδήποτε λοίμωξη, ανεξάρτητα συμπτωματολογίας από τον Sars-Cov-2 στην αντίστοιχη χρονική περίοδο. Επίσης την περίοδο των δύο ετών θα γίνονται περιοδικοί έλεγχοι τις ημέρες 1, 29, 57, 209, 394 και 759 από την χορήγηση της πρώτης δόσης για να διαπιστώσουν το επίπεδο ανοσίας που παρατηρείται στους εθελοντές. μικρογραφία|Γραφική απεικόνιση της αποτελεσματικότητας του εμβολίου mRNA-1273. Η μπλε γραμμή αναπαριστά τις καταγεγραμμένες λοιμώξεις Covid19 στην ομάδα εικονικού εμβολίου, ενώ η κόκκινη τις καταγραφές από την ομάδα με το mRNA-1273. |κέντρο|739x739εσ Στις 30 Δεκεμβρίου δημοσιεύτηκαν τα αποτελέσματα της Φάσης ΙΙΙ και η αποδοτικότητα του εμβολίου ήταν 94.5% ανάμεσα στους συμμετέχοντες. Οι εθελοντές είχαν μοιραστεί σε δύο ομάδες 1 προς 1, εμβολίου και εικονικού εμβολίου. Λίγο περισσότεροι από το 96% των εθελοντών έλαβαν και τις δύο δόσεις των σκευασμάτων, ενώ 2.2% είχαν συμπτώματα της λοίμωξης κατά την έναρξη των δοκιμών. Οι συμπτωματικές λοιμώξεις που καταγράφηκαν ήταν σε 185 στην υποομάδα του εικονικού εμβολίου και 11 στην υποομάδα που χορηγήθηκε το mRNA-1273, οδηγώντας σε ποσοστό αποτελεσματικότητας 94.5%. Η αποδοτικότητα ήταν παρόμοια και στους συμμετέχοντες που παρουσίαζαν συμπτώματα της λοίμωξης από την έναρξη της μελέτης. Κατά την διάρκεια των δοκιμών, 30 σοβαρές λοιμώξεις καταγράφηκαν ανάμεσα στους εθελοντές, μεταξύ αυτών, μία απώλεια, και οι οποίοι ανήκαν όλοι στην ομάδα του εικονικού εμβολίου. Οι σοβαρές ανεπιθύμητες ενέργειες ήταν σπάνιες και όσες παρουσιάστηκαν ήταν παρόμοιες και στις δύο ομάδες.
Παρενέργειες
μικρογραφία|Φυσιολογική παρενέργεια του εμβολίου στο σημείο της χορήγησης Ύστερα από την χορήγηση κάθε δόσης παρουσιάστηκαν παρενέργειες κυρίως στην ομάδα που χορηγήθηκε το mRNA1273 και όχι το εικονικό εμβόλιο. Η ένταση και η σοβαρότητα των παρενεργειών αυτών ήταν μεγαλύτερη μετά την δεύτερη δόση που χορηγήθηκε και ήταν :
Ενισχυτική δόση
Τον Ιανουάριο του 2021, η moderna ανακοίνωσε ότι σκοπεύει να ξεκινήσει κλινικές δοκιμές για την ασφάλεια και την αποτελεσματικότητα του mRNA-1273, καθώς δεν γνωρίζουμε ακόμα την περίοδο που διατηρείται η ανοσία με το υπάρχων δοσολογικό σχήμα. Η εταιρία βρίσκεται σε επικοινωνία με τους εθελοντές των αρχικών φάσεων και σχεδιάσει να ξεκινήσει τις περαιτέρω δοκιμές τον Ιούλιο του 2021.
Μεταλλάξεις
μικρογραφία|Γραφική αναπαράσταση των κλάδων του Sars-Cov-2 που καταγράφηκαν εργαστηριακά έως τον Μάρτιο του 2021. Τον Ιανουάριο του 2021, ανακοίνωσαν ότι τα εμβόλιο παραμένει αποτελεσματικό, όμως παρέχει μικρότερη προστασία έναντι των μεταλλάξεων που καταγράφονται στην Μεγάλη Βρετανία και κυρίως στην Νότιο Αφρική, B.1.351, καθώς είναι πιο ικανή να αποφεύγει τα αντισώματα. Σαν πρώτη αντιμετώπιση η moderna σκέφτεται να χορηγήσει μία τρίτη δόση για την αντιμετώπισή της, καθώς και για τις υπόλοιπες μεταλλάξεις που έχουν καταγραφεί. Τον Φεβρουάριο ανακοίνωσε ότι απέστειλε τροποποιημένες εκδοχές για μελέτες του αρχικού εμβολίου για τις μεταλλάξεις B.1.351, που καταγράφηκε στην Νότιο Αφρική. Το πρώτο σκεύασμα αποκλειστικά για την μετάλλαξη αυτή και το ονόμασε mRNA-1273.351, η δεύτερη παραλλαγή, ονομάζεται mRNA-1273.211 και συνδυάζει το mRNA-1273 και το mRNA-1273.351 σε μία δόση, ενώ η τρίτη παραλλαγή θα μελετήσει την χορήγηση τρίτης δόσης του αρχικού mRNA-1273.
12 έως 17 ετών
Στις 2 Δεκεμβρίου 2020, η Moderna, ξεκίνησε κλινικές δοκιμές σε παιδιά ηλικιών 12 έως 17 ετών. Η εταιρεία έχει ως σκοπό να εγγράψει σχεδόν 3.000 παιδιά στις κλινικές δοκιμές. Οι συμμετέχοντες πρέπει να πληρούν το ηλικιακό όριο, να μην έχουν διαγνωστεί ποτέ θετικοί για την COVID-19 και να βρίσκονται σε καλή κατάσταση υγείας. Επίσης δεν θα πρέπει να έχουν ταξιδέψει εκτός Ηνωμένων Πολιτειών τον τελευταίο μήνα, να μην έχουν πάρει μέρος σε άλλη κλινική δοκιμή και να μην είναι καπνιστές ή να ήταν στο παρελθόν. Η κλινική δοκιμή αναμένεται να διαρκέσει 13 μήνες και περιλαμβάνει 6 επισκέψεις σε ιατρείο και 2 μέσω τηλεφώνου ή βιντεοκλήσεις.
Οι κλινικές δοκιμές θα περιλαμβάνουν δύο ενδομυϊκές δόσεις, σε απόσταση ενός μήνα και θα υπάρχουν 2 υποομάδες, μία με το εμβόλιο mRNA-1273 ή την ομάδα του εικονικού εμβολίου. Η τυχαιοποίηση των ομάδων θα είναι σε αναλογία 2:1 πιθανότητα να χορηγηθεί το εμβόλιο mRNA-1273. Πριν από κάθε χορήγηση των δόσεων θα εξετάζονται για την παρουσία της COVID-19.
Στις 25 Μαϊου 2021, η Moderna, ανακοίνωσε τα αποτελέσματα που καταγράφηκαν στην κλινική μελέτη που είχε ονομάσει TeenCOVE για έφηβους. Τα αποτελέσματα ήταν παρόμοια με αυτά των ενήλικων ανθρώπων. Ύστερα από 14 ημέρες της δεύτερης δόσης κανένα κρούσμα της COVID-19 δεν καταγράφηκε στην υποομάδα του εμβολίου mRNA-1273. Αντίθετα, στην υποομάδα του εικονικού εμβολίου καταγράφηκαν 4 περιπτώσεις λοίμωξης, γεγονός που οδηγεί σε 100% αποτελεσματικότητα συμπωματικής λοίμωξης. Ελέγχοντας και τις ασυμπτωματικές λοιμώξεις, ελέγχοντας εργαστηριακά ρινοφαρυγγικό δείγμα, καταγράφηκε 1 κρούσμα, που μειώνει την αποτελεσματικότητα στο 93% ύστερα από την πρώτη δόση.
Οι ανεπιθύμητες ενέργειες ήταν ήπιας και μέτριας σοβαρότητας, δεν υπάρχουν ανησυχίες για την ασφάλεια του εμβολίου και συμβάδιζαν με τις κλινικές δοκιμές των ενηλίκων. Η εταιρία σκοπεύει να καταθέσει τα στοιχεία για αδειοδότηση του εμβολίου τον Ιούνιο του 2021.
6 μηνών έως 11 ετών
Οι ηλικιακές που θα χωριστούν τα παιδιά θα είναι 6 έως 11 ετών, 2 έως 5 ετών και 6 μηνών έως 2 ετών και να είναι σε καλή κατάσταση υγείας. Επίσης δεν θα πρέπει να έχουν διαγνωστεί στο παρελθόν με την COVID-19 και να μην έχουν συμμετέχει σε άλλη κλινική δοκιμή. Οι συμμετέχοντες θα χωριστούν σε δύο υποομάδες, μία του εμβολίου mRNA-1273 και μία του εικονικού εμβολίου και η χορήγηση θα είναι ενδομυϊκή με απόσταση 28 ημερών. Η διάρκεια της δοκιμής θα διαρκέσει 14 μήνες και θα πραγματοποιηθούν έως επισκέψεις σε ιατρείο, είτε τηλεφωνικές επικοινωνίες.
Μηχανισμός εμβολίου
To mRNA-1273 περιέχει τροποποιημένο νουκλεοσίδικο mRNA (modRNA) που κωδικοποιεί την πρωτεϊνική ακίδα (S) του SARS-CoV-2, η οποία είναι υπεύθυνη για την προσκόλληση στα ανθρώπινα κύτταρα, και διατηρείται μέσα σε νανοσωματίδια λιπιδίων. Αυτά απορροφούνται και απελευθερώνουν το mRNA στο εσωτερικό των κυττάρων. Στην συνέχεια οδηγούνται στα ριβοσώματα των κυττάρων, τα οποία μεταφράζουν τις εντολές του mRNA σε παραγωγή πρωτεϊνών οι οποίες εκφράζονται τοπικά και στην θα αναγνωριστούν από το ανοσοποιητικό μας, ώστε να παράξει τα αντίστοιχα αντισώματα. Τα αντισώματα, σε περίπτωση που εκτεθούμε στον πραγματικό ιό, θα προσκολληθούν στις πρωτεϊνικές ακίδες του Sars-Cov-2 και θα αφαιρέσουν την δυνατότητά του να μολύνει τα ανθρώπινα κύτταρα. Όποια κύτταρα ή ιοσωμάτια έχουν ενωθεί με τα αντισώματα, θα καταστραφούν στην συνέχεια από τα Λεμφοκύτταρα του ανοσοποιητικού μας συστήματος.